Glenluce Drive Gastehuis
Kry 10% af vir verblyf wat 14 nagte of langer is. Hierdie aanbod is altyd geldig.
Glenluce Gastehuis is in Douglasdale, Fourways/Sandton geleë en het 3 unieke selfsorg-eenhede genaamd Galway, Dublin en Cork.
Die eenhede is smaakvol gemeubileer, versier en gerieflik toegerus. DStv en gratis WiFi is ingesluit.
Galway is 'n gesinseenheid met 2 slaapkamers. Die hoofslaapkamer het 'n dubbelbed en daar is 2 enkelbeddens in die tweede kamer. Die volledige badkamer het 'n bad, stort, wasbak en toilet. Daar is ook 'n groot oopplan-sitkamer met 'n volledig toegeruste kombuis. Verder is daar 'n klein privaat tuin en stoep met 'n ingeboude kaggel en stoepstel met sitplek vir 6.
Cork is 'n moderne ooppla…
Cork is 'n moderne oopplan-eenheid met 'n dubbelbed en 'n klein kinderbed vir kinders tot en met 6 jaar oud. Dit het 'n sitarea, badkamer met 'n stort, volledig toegeruste kombuis en 'n lieflike stoep met 'n losstaande braai en sitplek vir 3 gaste. Die eenheid het hoë plafonne, is smaakvol versier en het lieflike staduitsigte.
Dublin is 'n baie ruim oopplan-eenheid met 'n ekstra lang koningingrootte-bed en 'n driekwartbed, 'n sitkamer, volledig toegeruste kombuis en 'n en suite-badkamer met 'n instapstort. Dit is by verre die gewildste eenheid weens sy groot stoep en ingeboude kaggel. Daar is slaapplek vir 3 gaste.
'n Daaglikse skoonmaakdiens is ingesluit en daar is 'n wassery in die naaste winkelsentrum wat jou wasgoed kan kom optel en aflewer. Die kontakbesonderhede vir dié diens is in die gastelêer in die eenheid. Gratis parkeerplek is ook beskikbaar.
Al ons eenhede het DStv en gratis WiFi.
Die eienaar woon nie op die perseel nie, maar kan maklik gekontak word as jy enigiets nodig het.
Sandton bied heelwat doendinge en besienswaardighede, soos Acrobranch, 'n hindernisbaan tussen die bome, Hyde Park Corner Winkelsentrum, Ten Pin Bowling by Galaxy World, Montecasino Bird Gardens, en talle restaurante.
Ons voorsien nie toiletware, tee, koffie, suiker, melk, vuuraanstekers, houtskool, hout of ys nie. Bring asb. jou eie saam. Die naaste winkel is 800 m van die gastehuis af.
Gaste wat na Glenluce Drive Gastehuis gekyk het, het ook belangstelling getoon in die volgende lekke plekke:
Vanaf R795 R716 per nag (plek&nbspvir 3)
Glenluce-rylaan 67, Douglasdale, Sandton, 2174, Gauteng